**STRATEGAETH RECRIWTIO, CADW A MARCHNATA GOFAL MAETH**

**Ym mis Ebrill 2014 penderfynodd y Gwasanaeth Maethu yng Nghonwy gomisiynu cynhyrchu strategaeth recriwtio, cadw a marchnata i gefnogi'r Gwasanaeth wrth gynyddu ei nifer o ofalwyr maeth.**

**Nodau ac Amcanion**

Mae pedair elfen unigol, ond wedi’u rhyng-gysylltu i'r strategaeth hon:

* Sicrhau bod anghenion gofal plant lleol sy'n derbyn gofal yn cael eu diwallu
* Datblygu a moderneiddio llenyddiaeth marchnata er mwyn cynhyrchu nifer uwch o ymholiadau gan ddarpar ofalwyr maeth
* Symleiddio a monitro ymatebion a phrosesau recriwtio sydd ar waith ar gyfer ymgeiswyr o'r pwynt ymholiad cychwynnol hyd at gymeradwyaeth
* Sicrhau fod gweithgarwch cadw yn digwydd sy'n mynd i’r afael ag anghenion Gofalwyr Maeth, yn cynyddu eu lefelau sgiliau ac yn eu galluogi i ddarparu lleoliadau o ansawdd da i blant a phobl ifanc.

Mae’r elfennau hyn yn rhan o strategaeth gyffredinol ar gyfer Gwasanaeth Maethu Conwy. Bydd gweithrediad effeithiol y strategaeth yn sicrhau bod yr awdurdod yn manteisio i'r eithaf ar ei gyfleoedd i gynyddu’r nifer o Ofalwyr Maeth mewnol sy’n darparu lleoliadau o safon ar gyfer plant sy'n derbyn gofal.

**BETH SYDD WEDI NEWID?**

Datblygwyd strategaeth ddrafft a disgwylir iddi gael ei chymeradwyo a'i lansio ym mis Mehefin 2015

Mae'r strategaeth yn nodi ail-frandio deunyddiau presennol i gynorthwyo i recriwtio gofalwyr maeth yn y dyfodol. Ymhlith y pecyn cymorth marchnata newydd a ddatblygwyd bydd tystlythyrau fideo, astudiaethau achos, baneri, posteri a newyddlenni.

Bydd y wefan Maethu hefyd yn cael ei hadnewyddu a'i diweddaru naill ochr â datblygu mwy o bresenoldeb ar gyfryngau cymdeithasol

Mae'r strategaeth hefyd yn cynnig cynllun gweithredu i sefydlu safonau ar gyfer pob cam o'r broses recriwtio. Bydd y safonau hyn yn cael eu cynnal ymhellach drwy sefydlu arferion cofnodi a monitro a gytunwyd arnynt

**PA WAHANIAETH Y MAE WEDI’I WNEUD?**

Nod y strategaeth yw:

* Sicrhau bod gennym gynllun recriwtio, marchnata a chadw clir a chynaliadwy
* Cael brandio clir sydd wedi ei hen sefydlu yng nghymunedau lleol Conwy
* Yn cefnogi’r Awdurdod Lleol o ran recriwtio digon o ofalwyr maeth mewnol
* Cefnogi'r Awdurdod Lleol wrth aros yn gystadleuol yn erbyn Asiantaethau Maethu Annibynnol

